ddrg/super_eurlex huggingface dataset:
Nizzan sopimus Euroopan unionista tehdyn sopimuksen sekä Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin Hyväksymät Julistukset - Julistus Euroopan unionin laajentumisesta



Virallinen lehti nro 080 , 10/03/2001 s. 0080 - 0084



20. Julistus Euroopan unionin laajentumisesta(1) Yhteinen kanta, jonka jäsenvaltiot esittävät liittymiskonferensseissa Euroopan parlamentin paikkojen jakautumisesta, äänten painottamisesta neuvostossa, talous- ja sosiaalikomitean kokoonpanosta ja alueiden komitean kokoonpanosta, on 27 jäsenvaltion unionissa seuraavien taulukkojen mukainen: 1. EUROOPAN PARLAMENTTI >TAULUKON PAIKKA> 2. ÄÄNTEN PAINOTTAMINEN NEUVOSTOSSA >TAULUKON PAIKKA> Kun neuvoston ratkaisu tämän sopimuksen nojalla on tehtävä komission ehdotuksesta, sen edellytyksenä on vähintään 258 puoltavaa ääntä, jotka edustavat jäsenten enemmistöä. Muissa tapauksissa ratkaisun edellytyksenä on vähintään 258 puoltavaa ääntä, jotka edustavat ainakin kahta kolmasosaa jäsenistä. Neuvoston jäsen voi pyytää, että neuvoston tehdessä päätöksen määräenemmistöllä tarkistetaan, että määräenemmistön muodostavat jäsenvaltiot edustavat vähintään 62:ta prosenttia unionin koko väestöstä. Jos osoittautuu, että tämä ehto ei täyty, kyseistä päätöstä ei tehdä. 3. TALOUS- JA SOSIAALIKOMITEA >TAULUKON PAIKKA> 4. ALUEIDEN KOMITEA >TAULUKON PAIKKA> (1) Tässä julistuksessa olevissa taulukoissa on otettu huomioon vain ne ehdokasvaltiot, joiden kanssa liittymisneuvottelut on tosiasiallisesti aloitettu.
3. PÄÄOMIEN VAPAA LIIKKUVUUS

Sopimus Euroopan unionista;

Euroopan yhteisön perustamissopimus.

Niiden velvoitteiden estämättä, joista määrätään sopimuksissa, joihin Euroopan unioni perustuu, Viro saa pitää voimassa seitsemän vuoden ajan liittymispäivästä tämän asiakirjan allekirjoittamisajankohtana olemassa olevassa lainsäädännössään vahvistetut säännöt, jotka koskevat jäsenvaltioiden kansalaisten ja sellaisten yhtiöiden, jotka on perustettu jonkin toisen jäsenvaltion lainsäädännön mukaisesti ja jotka eivät ole sijoittautuneet eivätkä rekisteröityneet Viroon ja joilla ei ole paikallista sivuliikettä tai liikettä Virossa, oikeutta hankkia maatalousmaata ja metsiä. Jäsenvaltion kansalaista ei missään tapauksessa saa maatalousmaan ja metsien hankinnassa kohdella epäedullisemmin kuin liittymissopimuksen allekirjoittamispäivänä eikä kohdella tiukemmin kuin kolmannen maan kansalaista.

Toisen jäsenvaltion kansalaisiin, jotka haluavat sijoittautua itsenäisinä viljelijöinä Viroon ja asua maassa, ja jotka ovat laillisesti oleskelleet ja harjoittaneet maanviljelyä Virossa yhtäjaksoisesti vähintään kolmen vuoden ajan, ei sovelleta edellisen kohdan määräyksiä eikä muita kuin Viron kansalaisiin sovellettavia menettelyjä.

Näitä siirtymätoimenpiteitä koskeva yleistarkistus tehdään kolmantena vuonna liittymispäivän jälkeen. Komissio esittää tätä varten kertomuksen neuvostolle. Neuvosto voi yksimielisesti komission ehdotuksesta päättää lyhentää ensimmäisessä kohdassa mainittua siirtymäkautta tai lopettaa sen.

Jos on riittävää näyttöä siitä, että siirtymäkauden päättyessä Viron maatalousmaan markkinoilla on vakavia häiriöitä tai vakavien häiriöiden uhka, komissio päättää Viron pyynnöstä siirtymäkauden jatkamisesta enintään kolmella vuodella.

--------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - G. Tsekin tasavallan julistukset - 24. Tsekin tasavallan julistus liikennepolitiikasta



Virallinen lehti nro L 236 , 23/09/2003 s. 0979 - 0979



24. Tšekin tasavallan julistus liikennepolitiikasta Liikennepolitiikkaa koskevan EU:n yhteisen kannan mukaisesti nykyiset ja uudet jäsenvaltiot voivat asteittain vaihtaa keskenään kabotaasilupia kahdenvälisten sopimusten perusteella, mukaan lukien mahdollisuus täydelliseen vapauttamiseen. Edellä esitetyn perusteella Tšekin tasavalta odottaa, että kahdenvälisiä neuvotteluja jäsenvaltioiden kanssa jatketaan vuoden 2003 kuluessa, jotta päästäisiin joko kahdenväliseen sopimukseen kabotaasin täydellisestä vapauttamisesta tai asteittaiseen kabotaasilupien keskinäiseen vaihtamiseen siinä tapauksessa, että vaaditaan siirtymäkautta. Tšekin tasavalta panee tyytyväisenä merkille, että Saksan kanssa on päästy yhteisymmärrykseen sellaista kustannusrakennetta koskevan analyysin tekemisestä, jonka perusteella kahdenväliset kabotaasikiintiöt voitaisiin vahvistaa liittymisajankohdasta alkaen. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Neljäs osa : Väliaikaiset määräykset - I osasto : Siirtymätoimenpiteet - 26 artikla



Virallinen lehti nro L 236 , 23/09/2003 s. 0040 - 0041



26 artikla 1. 31 päivään lokakuuta 2004 saakka sovelletaan seuraavia määräyksiä: a) EY:n perustamissopimuksen 205 artiklan 2 kohdan ja Euratomin perustamissopimuksen 118 artiklan 2 kohdan osalta: Kun neuvoston ratkaisun edellytyksenä on määräenemmistö, sen jäsenten äänet painotetaan seuraavasti: Belgia | 5 | Tšekin tasavalta | 5 | Tanska | 3 | Saksa | 10 | Viro | 3 | Kreikka | 5 | Espanja | 8 | Ranska | 10 | Irlanti | 3 | Italia | 10 | Kypros | 2 | Latvia | 3 | Liettua | 3 | Luxemburg | 2 | Unkari | 5 | Malta | 2 | Alankomaat | 5 | Itävalta | 4 | Puola | 8 | Portugali | 5 | Slovenia | 3 | Slovakia | 3 | Suomi | 3 | Ruotsi | 4 | Yhdistynyt kuningaskunta | 10 | b) EY:n perustamissopimuksen 205 artiklan 2 kohdan toisen ja kolmannen alakohdan sekä Euratomin perustamissopimuksen 118 artiklan 2 kohdan toisen ja kolmannen alakohdan osalta: Neuvoston ratkaisun edellytyksenä on vähintään: - 88 ääntä, jos ratkaisu tämän sopimuksen mukaan on tehtävä komission ehdotuksesta, - muissa tapauksissa 88 puoltavaa ääntä, jotka edustavat ainakin kahta kolmasosaa jäsenistä. c) EU-sopimuksen 23 artiklan 2 kohdan kolmannen alakohdan toisen virkkeen osalta: Ratkaisun edellytyksenä on vähintään 88 puoltavaa ääntä, jotka edustavat ainakin kahta kolmasosaa jäsenistä. d) EU-sopimuksen 34 artiklan 3 kohdan osalta: Kun neuvoston ratkaisun edellytyksenä on määräenemmistö, jäsenten äänet painotetaan Euroopan yhteisön perustamissopimuksen 205 artiklan 2 kohdassa määrätyllä tavalla ja ratkaisun edellytyksenä on vähintään 88 puoltavaa ääntä, jotka edustavat ainakin kahta kolmasosaa jäsenistä. 2. Siinä tapauksessa, että Euroopan unioniin liittyy vähemmän kuin kymmenen uutta jäsenvaltiota, määräenemmistöön 31 päivään lokakuuta 2004 saakka tarvittava vähimmäismäärä vahvistetaan neuvoston päätöksellä niin, että se vastaa mahdollisimman tarkkaan 71,26:ta prosenttia kokonaisäänimäärästä. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite V: Luettelo, jota tarkoitetaan liittymisasiakirjan 24 artiklassa: Tsekin tasavalta - 7. Ympäristö - A. Jätehuolto



Virallinen lehti nro L 236 , 23/09/2003 s. 0809 - 0809



A. JÄTEHUOLTO 31994 L 0062: Euroopan parlamentin ja neuvoston direktiivi 94/62/EY, annettu 20 päivänä joulukuuta 1994, pakkauksista ja pakkausjätteistä (EYVL L 365, 31.12.1994, s. 10) Poiketen siitä, mitä direktiivin 94/62/EY 6 artiklan 1 kohdan a ja b alakohdassa säädetään, Tšekin tasavallan on saavutettava seuraavien pakkausmateriaalien hyödyntämis- ja kierrätystavoitteet 31 päivään joulukuuta 2005 mennessä seuraavia välitavoitteita noudattaen: - muovin kierrätys: 10 prosenttia painosta liittymispäivään mennessä ja 12 prosenttia vuonna 2004; - kokonaishyödyntämisaste: 39 prosenttia painosta liittymispäivään mennessä ja 45 prosenttia vuonna 2004. --------------------------------------------------
12003TN02/19/A1

Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite II: Luettelo, jota tarkoitetaan liittymisasiakirjan 20 artiklassa - 19. Tulliliitto - A. Tullikoodeksin ja sen soveltamista koskevien säännösten tekniset mukautukset - I Tullikoodeksi



Virallinen lehti nro L 236 , 23/09/2003 s. 0762 - 0762
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XIII: Luettelo, jota tarkoitetaan liittymisasiakirjan 24 artiklassa: Slovenia - 3. Palvelujen tarjoamisen vapaus



Virallinen lehti nro L 236 , 23/09/2003 s. 0908 - 0908



3. PALVELUJEN TARJOAMISEN VAPAUS 1. 31986 L 0635: Neuvoston direktiivi 86/635/ETY, annettu 8 päivänä joulukuuta 1986, pankkien ja muiden rahoituslaitosten tilinpäätöksestä ja konsolidoidusta tilinpäätöksestä (EYVL L 372, 31.12.1986, s. 1), sellaisena kuin se on muutettuna seuraavalla: - 32001 L 0065: Euroopan parlamentin ja neuvoston direktiivi 2001/65/EY, annettu 27.9.2001 (EYVL L 283, 27.10.2001, s. 28) Direktiiviä 86/635/ETY ei sovelleta Sloveniassa ennen 31 päivää joulukuuta 2004 säästö- ja luottoyrityksiin, jotka on perustettu ennen 20 päivää helmikuuta 1999. 2. 31994 L 0019: Euroopan parlamentin ja neuvoston direktiivi 94/19/EY, annettu 30 päivänä toukokuuta 1994, talletusten vakuusjärjestelmistä (EYVL L 135, 31.5.1994, s. 5) Direktiiviä 94/19/EY ei sovelleta Sloveniassa ennen 31 päivää joulukuuta 2004 säästö- ja luottoyrityksiin, jotka on perustettu ennen 20 päivää helmikuuta 1999. Toisen jäsenvaltion luottolaitoksen Sloveniassa tarjoaman suojan taso tai soveltamisala ei 31 päivään joulukuuta 2005 saakka saa ylittää Slovenian vastaavan vakuusjärjestelmän tarjoaman vakuussuojan tasoa tai alaa. 3. 31997 L 0009: Euroopan parlamentin ja neuvoston direktiivi 97/9/EY, annettu 3 päivänä maaliskuuta 1997, sijoittajien korvausjärjestelmistä (EYVL L 84, 26.3.1997, s. 22) Poiketen siitä, mitä direktiivissä 97/9/EY säädetään, toisen jäsenvaltion sijoituspalveluyrityksen Sloveniassa tarjoaman suojan taso tai soveltamisala ei 31 päivään joulukuuta 2005 saakka saa ylittää Slovenian vastaavan korvausjärjestelmän tarjoaman korvauksen tasoa tai alaa. 4. 32000 L 0012: Euroopan parlamentin ja neuvoston direktiivi 2000/12/EY, annettu 20 päivänä maaliskuuta 2000, luottolaitosten liiketoiminnan aloittamisesta ja harjoittamisesta (EYVL L 126, 26.5.2000, s. 1), sellaisena kuin se on muutettuna seuraavalla: - 32000 L 0028: Euroopan parlamentin ja neuvoston direktiivi 2000/28/EY, annettu 18.9.2000 (EYVL L 275, 27.10.2000, s. 37) Direktiiviä 2000/12/EY ei sovelleta Sloveniassa ennen 31 päivää joulukuuta 2004 säästö- ja luottoyrityksiin, jotka on perustettu ennen 20 päivää helmikuuta 1999. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Viides osa : Tämän asiakirjan soveltamista koskevat määräykset - I osasto : Toimielinten ja muiden elinten järjestäytyminen - 46 artikla



Virallinen lehti nro L 236 , 23/09/2003 s. 0047 - 0047



46 artikla 1. Yhteisöjen tuomioistuimeen ja yhteisöjen ensimmäisen oikeusasteen tuomioistuimeen nimitetään molempiin kymmenen tuomaria. 2. a) Viiden 1 kohdan mukaisesti nimitetyn yhteisöjen tuomioistuimen tuomarin toimikausi päättyy 6 päivänä lokakuuta 2006. Nämä tuomarit valitaan arvalla. Muiden tuomareiden toimikausi päättyy 6 päivänä lokakuuta 2009. b) Viiden 1 kohdan mukaisesti nimitetyn yhteisöjen ensimmäisen oikeusasteen tuomioistuimen tuomarin toimikausi päättyy 31 päivänä elokuuta 2004. Nämä tuomarit valitaan arvalla. Muiden tuomareiden toimikausi päättyy 31 päivänä elokuuta 2007. 3. a) Yhteisöjen tuomioistuin tekee työjärjestykseensä liittymisen edellyttämät mukautukset. b) Yhteisöjen ensimmäisen oikeusasteen tuomioistuin tekee työjärjestykseensä liittymisen edellyttämät mukautukset yhteisymmärryksessä yhteisöjen tuomioistuimen kanssa. c) Mukautetuille työjärjestyksille on saatava neuvoston määräenemmistön hyväksyminen. 4. Ratkaistaessa asioita, joiden suullinen käsittely on aloitettu yhteisöjen tuomioistuimessa tai yhteisöjen ensimmäisen oikeusasteen tuomioistuimessa ennen liittymispäivää, täysistuntoon kokoontuneet tuomioistuimet tai jaostot kokoontuvat ennen liittymistä olleessa kokoonpanossaan ja soveltavat liittymispäivää edeltävänä päivänä voimassa ollutta työjärjestystä. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Viides osa : Tämän asiakirjan soveltamista koskevat määräykset - II osasto : Toimielinten antamien säädösten sovellettavuus - 52 artikla



Virallinen lehti nro L 236 , 23/09/2003 s. 0048 - 0048



52 artikla 1. Liitteessä XVI lueteltujen komiteoiden, ryhmien ja muiden perussopimuksilla perustettujen tai lainsäätäjän perustamien elinten uusien jäsenten toimikaudet päättyvät samaan aikaan kuin niiden jäsenten, jotka hoitavat tehtäviään liittymisajankohtana. 2. Liitteessä XVII lueteltujen komiteoiden ja komission perustamien ryhmien uusien jäsenten toimikaudet päättyvät samaan aikaan kuin niiden jäsenten, jotka hoitavat tehtäviään liittymisajankohtana. 3. Liitteessä XVIII luetellut komiteat muodostetaan liittymisajankohtana kokonaan uudelleen. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - N. Euroopan komission julistukset - 43. Euroopan komission julistus yleisestä taloudellisesta turvalausekkeesta, sisämarkkinoiden turvalausekkeesta ja oikeus- ja sisäasioiden alan turvalausekkeesta



Virallinen lehti nro L 236 , 23/09/2003 s. 0985 - 0985



43. Euroopan komission julistus yleisestä taloudellisesta turvalausekkeesta, sisämarkkinoiden turvalausekkeesta ja oikeus- ja sisäasioiden alan turvalausekkeesta Ennen päätöksen tekemistä sisämarkkinoiden sekä oikeus- ja sisäasioiden alojen turvalausekkeiden soveltamisesta Euroopan komissio kuulee sen jäsenvaltion tai niiden jäsenvaltioiden näkemyksiä ja kantoja, johon tai joihin kyseiset toimenpiteet suoraan vaikuttavat, ja ottaa nämä näkemykset ja kannat asianmukaisesti huomioon. Yleinen taloudellinen turvalauseke kattaa myös maatalouden. Sitä voidaan alkaa soveltaa, kun erityisillä maatalouden aloilla ilmenee vakavia ongelmia, jotka ovat omiaan koettelemaan kyseisiä aloja pysyvästi tai jotka saattavat heikentää huomattavasti jonkin tietyn alueen taloudellista tilannetta. Ottaen huomioon Puolan maatalousalan erityiset ongelmat voi toimenpiteisiin, joita komissio yleisen taloudellisen turvalausekkeen nojalla toteuttaa markkinahäiriöiden estämiseksi, sisältyä Puolan ja muiden jäsenvaltioiden välisten kauppavirtojen seurantajärjestelmiä. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Neljäs osa : Väliaikaiset määräykset - II osasto : Muut määräykset - 38 artikla



Virallinen lehti nro L 236 , 23/09/2003 s. 0045 - 0045



38 artikla Jos uusi jäsenvaltio ei ole onnistunut panemaan täytäntöön liittymisneuvottelujen yhteydessä antamiaan sitoumuksia aiheuttaen näin vakavaa häiriötä sisämarkkinoiden toiminnalle, mukaan lukien kaikki sellaisiin alakohtaisiin politiikkoihin liittyvät sitoumukset, jotka koskevat rajat ylittäviä vaikutuksia omaavia taloudellisia toimia, tai välittömän riskin tällaisen häiriön syntymisestä, komissio voi enintään kolmannen tämän asiakirjan voimaantulopäivää seuraavan vuoden loppuun asti jäsenvaltion perustellusta pyynnöstä tai omasta aloitteestaan toteuttaa asiaankuuluvia toimenpiteitä. Toimenpiteiden on oltava oikeasuhteisia ja ensisijaisesti on käytettävä toimenpiteitä, jotka aiheuttavat vähiten häiriötä sisämarkkinoiden toiminnalle, ja tarvittaessa sovellettava olemassa olevia alakohtaisia suojajärjestelyjä. Näitä suojatoimenpiteitä ei kuitenkaan saa käyttää keinona mielivaltaiseen syrjintään tai jäsenvaltioiden välisen kaupan peiteltyyn rajoittamiseen. Suojalausekkeeseen voidaan vedota seurannassa ilmenneiden seikkojen perusteella jopa ennen liittymistä, ja se voi tulla voimaan jo liittymispäivänä. Toimenpiteitä ei saa pitää voimassa kauempaa kuin on ehdottomasti tarpeen ja ne on joka tapauksessa poistettava, kun asianomainen sitoumus pannaan täytäntöön. Niitä voidaan kuitenkin soveltaa ensimmäisessä kohdassa mainitun määräajan jälkeen niin kauan, kuin asianomaisia sitoumuksia ei ole täytetty. Komissio voi mukauttaa toimenpiteitä tarvittaessa sitä mukaa, kuin kyseinen uusi jäsenvaltio edistyy sitoumustensa täyttämisessä. Komissio tiedottaa neuvostolle hyvissä ajoin suojatoimenpiteiden peruuttamisesta ja ottaa asianmukaisesti huomioon neuvoston tässä suhteessa esittämät huomautukset. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite III: Luettelo, jota tarkoitetaan liittymisasiakirjan 21 artiklassa - 2. Maatalous - A. Maataloutta koskeva lainsäädäntö



Virallinen lehti nro L 236 , 23/09/2003 s. 0792 - 0792



A. MAATALOUTTA KOSKEVA LAINSÄÄDÄNTÖ 32000 R 1622: Komission asetus (EY) N:o 1622/2000, annettu 24 päivänä heinäkuuta 2000, viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä sekä viininvalmistusmenetelmiä ja -käsittelyjä koskevista yhteisön säännöistä (EYVL L 194, 31.7.2000, s. 1), sellaisena kuin se on muutettuna seuraavilla: - 32000 R 2451: komission asetus (EY) N:o 2451/2000, annettu 7.11.2000 (EYVL L 282, 8.11.2000, s. 7) - 32001 R 0885: komission asetus (EY) N:o 885/2001, annettu 24.4.2001 (EYVL L 128, 10.5.2001, s. 54) - 32001 R 1609: komission asetus (EY) N:o 1609/2001, annettu 6.8.2001 (EYVL L 212, 7.8.2001, s. 9) - 32001 R 1655: komission asetus (EY) N:o 1655/2001, annettu 14.8.2001 (EYVL L 220, 15.8.2001, s. 17) - 32001 R 2066: komission asetus (EY) N:o 2066/2001, annettu 22.10.2001 (EYVL L 278, 23.10.2001, s. 9) - 32002 R 2244: komission asetus (EY) N:o 2244/2002, annettu 16.12.2002 (EYVL L 341, 17.12.2002, s. 27) Komissio tekee tarvittaessa ja viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 75 artiklassa säädettyä menettelyä noudattaen liittymispäivään mennessä päätöksen liitteen XIII muuttamisesta määrittääkseen unkarilaisten laatuviinien "Késői szüretelésű bor" ja "Válogatott szüretelésű bor" haihtuvien happojen enimmäispitoisuudeksi 25 milliekvivalenttia litrassa. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Neljäs osa : Väliaikaiset määräykset - II osasto : Muut määräykset - 42 artikla



Virallinen lehti nro L 236 , 23/09/2003 s. 0046 - 0046



42 artikla Jos siirtymätoimenpiteet ovat tarpeen helpottamaan siirtymistä uusissa jäsenvaltioissa voimassa olevasta järjestelmästä yhteisön eläinlääkintä- ja kasvinsuojelualan sääntöjen soveltamisesta johtuvaan järjestelmään, komissio toteuttaa nämä toimenpiteet sovellettavassa lainsäädännössä säädetyn asianmukaisen komiteamenettelyn mukaisesti. Kyseisiä toimenpiteitä toteutetaan kolmen vuoden kuluessa liittymispäivästä eikä niitä saa soveltaa kyseisen kauden jälkeen. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XI: Luettelo, jota tarkoitetaan liittymisasiakirjan 24 artiklassa: Malta - 1. Tavaroiden vapaa liikkuvuus



Virallinen lehti nro L 236 , 23/09/2003 s. 0859 - 0859



1. TAVAROIDEN VAPAA LIIKKUVUUS 1. Euroopan yhteisön perustamissopimus, I osasto "Tavaroiden vapaa liikkuvuus" EY:n perustamissopimuksen 31 artiklan soveltamiseksi Malta mukauttaa öljytuotteiden tuonnin, varastoinnin ja tukkukaupan markkinansa 31 päivään joulukuuta 2005 mennessä. Tässä yhteydessä Malta varmistaa myös, että kauppaluvat annetaan ajoissa, jotta luvanhaltijat pääsevät aloittamaan toimintansa viimeistään 1 päivänä tammikuuta 2006. 2. 32001 L 0083: Euroopan parlamentin ja neuvoston direktiivi 2001/83/EY, annettu 6 päivänä marraskuuta 2001, ihmisille tarkoitettuja lääkkeitä koskevista yhteisön säännöistä (EYVL L 311, 28.11.2001, s. 67). Poiketen siitä, mitä direktiivin 2001/83/EY laatua, turvallisuutta ja tehoa koskevissa vaatimuksissa säädetään, markkinoille saattamista koskevat luvat, jotka koskevat (Maltan yhdellä kielellä toimittamaan tämän liitteen lisäyksessä A olevaan) luetteloon sisältyviä farmaseuttisia tuotteita ja jotka on myönnetty ennen liittymispäivää Maltan lainsäädännön mukaisesti, ovat voimassa edelleen, kunnes ne uudistetaan yhteisön säännöstön mukaisesti, tai 31 päivään joulukuuta 2006 asti sen mukaan, kumpi ajankohta on aikaisempi. Sen estämättä, mitä direktiivin III osaston 4 luvun säännöksissä säädetään, ne markkinoille saattamista koskevat luvat, joita tämä poikkeus koskee, eivät saa jäsenvaltioiden vastavuoroista tunnustamista. --------------------------------------------------
12003TN08/04/B2

Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VIII: Luettelo, jota tarkoitetaan liittymisasiakirjan 24 artiklassa: Latvia - 4. Maatalous - B. Eläinlääkintää ja kasvinsuojelua koskeva lainsäädäntö - II Kasvinsuojelua koskeva lainsäädäntö



Virallinen lehti nro L 236 , 23/09/2003 s. 0828 - 0828